CELEX: 32001H1214(01)
Language: el
Date: 2001-12-06 00:00:00
Title: Σύσταση του Συμβουλίου της 6ης Δεκεμβρίου 2001 για την κατάρτιση κοινής κλίμακας αξιολόγησης των απειλών οι οποίες στρέφονται κατά δημοσίων προσώπων που επισκέπτονται την Ευρωπαϊκή Ένωση

Avis juridique important

|

32001H1214(01)

Σύσταση του Συμβουλίου της 6ης Δεκεμβρίου 2001 για την κατάρτιση κοινής κλίμακας αξιολόγησης των απειλών οι οποίες στρέφονται κατά δημοσίων προσώπων που επισκέπτονται την Ευρωπαϊκή Ένωση  

Επίσημη Εφημερίδα αριθ. C 356 της 14/12/2001 σ. 0001 - 0002

Σύσταση του Συμβουλίουτης 6ης Δεκεμβρίου 2001για την κατάρτιση κοινής κλίμακας αξιολόγησης των απειλών οι οποίες στρέφονται κατά δημοσίων προσώπων που επισκέπτονται την Ευρωπαϊκή Ένωση(2001/C 356/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση,την ανάγκη να βελτιωθεί η συνεργασία μεταξύ των κρατών μελών στον τομέα της πρόληψης της τρομοκρατίας,την αύξηση, στο έδαφος της Ένωσης, των μετακινήσεων επισήμων δημόσιων προσώπων από τα κράτη μέλη ή από κράτη μη μέλη της Ένωσης,Εκτιμώντας τα ακόλουθα:Τα γεγονότα αυτά οδηγούν στη δημιουργία μηχανισμών προστασίας, σταθερών και κινητών, οι οποίοι πρέπει να ανταποκρίνονται σε μια σοβαρή και λογική αξιολόγηση της τρομοκρατικής απειλής η οποία στρέφεται κατ' αυτών των δημοσίων προσώπων.Θα πρέπει να διευκολυνθεί η ανταλλαγή πληροφοριών μεταξύ των αστυνομικών υπηρεσιών και των υπηρεσιών ασφαλείας των κρατών μελών για την αξιολόγηση του επιπέδου της εν λόγω απειλής από της υπηρεσίες που είναι επιφορτισμένες με το καθήκον αυτό.Η αξιολόγηση αφορά τη χώρα υποδοχής, εξυπακουομένου ότι λαμβάνεται υπόψη η αξιολόγηση της χώρας διαμονής του επισήμου δημόσιου προσώπου.ΣΥΝΙΣΤΑ στα κράτη μέλη:1. Να αυξήσουν σε όγκο και σε ποιότητα την ανταλλαγή πληροφοριών σχετικά με την αξιολόγηση της τρομοκρατικής απειλής η οποία στρέφεται κατά των επισήμων δημοσίων προσώπων που επισκέπτονται τις χώρες της Ένωσης, χωρίς τη δημιουργία νέων θεσμικών δομών και στο πλαίσιο της σχετικής εθνικής νομοθεσίας. Η διαβούλευση αυτή μπορεί να πραγματοποιείται, κατόπιν αιτήσεως κράτους μέλους, ιδίως κατά τις περιόδους που προηγούνται αυτών των επισκέψεων.2. Να ορίσουν δεόντως, αρμόδια(-ες) υπηρεσία(-ες) για την αξιολόγηση της απειλής αυτής, και για τη διαβίβαση πληροφοριών, στο πλαίσιο αυτό. Ο κατάλογος αυτός θα καταρτίζεται και, στη συνέχεια, θα ενημερώνεται από την εκάστοτε Προεδρία, και θα διαβιβάζεται στα κράτη μέλη.3. Να υιοθετήσουν την απλή και πρακτική κλίμακα αξιολόγησης που εκτίθεται στο παράρτημα, βάσει αριθμών ή/και γραμμάτων, η οποία να επιτρέπει την ταχεία ανταλλαγή μεταξύ εθνικών σημείων επαφής. Η κλίμακα αυτή θα αποτιμά την τρομοκρατική απειλή στο βαθμό που αυτή μπορεί να αναλυθεί ορθολογιστικά, και όχι τα εφαρμοζόμενα αστυνομικά μέτρα ή μηχανισμούς, η επιλογή των οποίων εμπίπτει στην αρμοδιότητα του κάθε κράτους. Η εν λόγω κλίμακα θα χρησιμοποιείται στις διαβουλεύσεις μεταξύ κρατών, χωρίς η χρήση της να είναι υποχρεωτική στις εσωτερικές δραστηριότητες των υπηρεσίων των χωρών.4. Να μεριμνούν για την εμπιστευτικότητα των πληροφοριών που διαβιβάζονται στο πλαίσιο της παρούσας σύστασης, ιδίως απέναντι σε κράτη μη μέλη της Ένωσης, τα επίσημα δημόσια πρόσωπα των οποίων αφορά η αξιολόγηση. Δεδομένου ότι ο αποκλειστικός στόχος των πληροφοριών αυτών είναι η πρόληψη της τρομοκρατίας, οι πληροφορίες αυτές δεν πρέπει να διαβιβάζονται σε τρίτες χώρες ή να χρησιμοποιούνται στο πλαίσιο δικαστικής διαδικασίας χωρίς τη συμφωνία του κράτους που τις έχει συγκεντρώσει.5. Να χρησιμοποιούν για τη διαβίβαση των πληροφοριών το δίκτυο των γραφείων σύνδεσης και να διασφαλίζουν την ταχεία διαβίβαση των αιτήσεων και των απαντήσεων στην (στις) αρμόδια(-ες) υπηρεσία(-ες).6. Να συμμετέχουν στις ανταλλαγές αξιολόγησης, εφόσον αυτή η συμμετοχή δεν βλάπτει σοβαρά τα εθνικά τους συμφέροντα.7. Να εξετάσουν τα αποτελέσματα αυτής της συνεργασίας εντός τριετίας μετά την πλήρη καθιέρωσή της.8. Να συμπεριλάβουν στη συνεργασία αυτή την Ευρωπόλ, στο μέτρο που μια τέτοια συνεργασία ενδέχεται να εντάσσεται στο πλαίσιο της αποστολής της.Βρυξέλλες, 6 Δεκεμβρίου 2001.Για το ΣυμβούλιοΟ ΠρόεδροςM. VerwilghenΠΑΡΑΡΤΗΜΑΚΛΙΜΑΚΑ ΑΞΙΟΛΟΓΗΣΗΣ1. ΑΜΕΣΗ ΑΠΕΙΛΗΕξειδικευμένες πληροφορίες που δείχνουν ότι επίκειται επίθεση κατά του συγκεκριμένου επισήμου δημοσίου προσώπου.2. ΣΟΒΑΡΗ ΑΠΕΙΛΗΕξειδικευμένες πληροφορίες ή πρόσφατη τρομοκρατική δραστηριότητα που δείχνουν ότι το επίσημο δημόσιο πρόσωπο ενδέχεται να αποτελεί στόχο υψηλής προτεραιότητας μιας τρομοκρατικής ομάδας.3. ΠΡΟΦΑΝΗΣ ΑΠΕΙΛΗΠρόσφατες γενικές πληροφορίες, που αφορούν την πολιτική συγκυρία ή τον τομέα της ασφάλειας και δείχνουν ότι το επίσημο δημόσιο πρόσωπο ενδέχεται να αποτελεί στόχο προτεμαιότητας μιας τρομοκρατικής ομάδας.4. ΜΕΤΡΙΑ ΑΠΕΙΛΗΌταν δεν υφίστανται εξειδικευμένες ή γενικές πληροφορίες για συγκεκριμένη απειλή αλλά για πιθανή απειλή εν όψει συνθηκών συνδεδεμένων με το επίσημο δημόσιο πρόσωπο ή με τη χώρα που αυτός/αυτή εκπροσωπεί.5. ΑΣΗΜΑΝΤΗ ΑΠΕΙΛΗΌταν δεν υπάρχουν στοιχεία που να αιτιολογούν ευλόγως την πρόβλεψη τρομοκρατικής ενέργειας.Το γράμμα Z (Ζουλού) μπορεί να χρησιμοποιείται για να επισημανθεί ότι επαπειλούνται πραγματικά εχθρικές ενέργειες χωρίς επιβουλή της ζωής του επισήμου δημόσιου προσώπου (εκτόξευση αντικειμένων, σπρωξιές κ. λ.π.)